google/wiki40b huggingface dataset:
Kinlochleven

Kinlochleven er en landsby i distriktet Lochaber i Skottland. Byen deles i to av en liten elv. Sørlige del heter Kinlochleven, mens den nordlige heter Kinlochmore. Den ligger i enden av Loch Leven, som tross navnet ikke er en innsjø men en fjordarm som består av saltvann. Landsbyen har i de siste årene blitt et svært populært stoppested for fotturister som går den berømte West Highland Way.
Årlig har landsbyen besøk av rundt 100 000 turister og er i dag en av Skottlands topp fem mest besøkte steder. Tidligere var det industrien, og da særlig alluminiumssverket som bar byen økonomisk. I dag har turismen naturlig nok tatt mer over som hovednæring.
Det bor rundt 1000 innbyggere i landsbyen, fordelt på omkring 420 husstander. Svært mange av de disse livnærer seg ekstra ved å drive en Bed and Breakfast for de mange vandrerne.

Kuriosa

Kinlochleven ble nylig besøkt av Hennes Majestet Dronning Elizabeth II for å feire byens skifte fra sterkt forurenset industriby til populær turistdestinasjon.
Gustav Bergman

Karriere

Gustav Bergman har ved flere anledninger vært ankermann for Sveriges landslag på viktige stafetter. Han løp Sverige inn til VM-sølv i Finland i 2013 og til EM-gull på stafett i 2014. Den hittil største bragden er VM-gull i stafett fra Italia i 2014. Da avgjorde Bergman som ankermann for Sverige etter gode etapper av Jonas Leandersson og Fredrik Johansson. Individuelt er Bergmans beste prestasjon en bronsemedalje fra mellomdistansen i VM i Finland i 2013. I tsjekkiske Jeseník tok han to EM-sølv i 2016, på sprint og mellomdistanse. Fra VM på hjemmebane i Strömstad-Tanum i 2016 fikk Bergman med seg bronsemedaljer på både stafett og sprintstafett. Året etter ble det kun medalje på stafetten, hvor Bergman løp siste etappe på Sveriges lag som ellers bestod av Johan Runesson og William Lind.
Sommeren 2017 giftet han seg med orienteringsløperen Helena Bergman.
I 2018 tok Gustav Bergman sin første verdenscupseier da han 1. september gikk til topps på langdistansen under Prøve-VM i Aremark, Østfold.

Meritter

Se oversikter til høyre over medaljer fra hans karriere.
Bokhandelens sakprosapris til forfattere og oversettere

Bokhandelens sakprosapris er en årlig norsk litteraturpris som går til en ung norsk sakprosaforfatter og sakprosaoversetter. Prisen er et samarbeid mellom Bokhandlerforeningen og Norsk faglitterær forfatter- og oversetterforening. Prisen ble innstiftet i 2011. 
Prisen byttet i 2015 navn fra Bokhandelens fagbokpris til Bokhandelens sakprosapris til forfattere og oversettere.
Johns Quijote

Johns Quijote er en musikkgruppe fra Oslo. Den er frontet av sanger, gitarist, komponist og tekstforfatter John Ivar Bye. Johns Quijote er kjent i Russland, hvor de har jevnlige konserter blant annet i St. Petersburg.
Honor

Historie

Honor, et datterselskap til Huawei, ble laget sent i 2011 og etablert i 2013. Siden begynnelsen har Honor-linjen av smarttelefoner hjulpet Huawei å konkurrere med andre budsjett-varemerker i Kina.
Firmaet startet sin internasjonale utvidelse i 2014. I april 2014 lanserte de Honor 3C i Malaysia, og kom til det europeiske markedet i oktober 2014, gjennom en annonsering i Berlin. Den første toppmodellen for Europa var Honor 6. 20 millioner Honor-telefoner ble solgt innen de første seks månedene av 2015, altså likt det totale antallet solgt i hele 2014. Innen juni 2015 hadde merket utvidet til 74 land, inkludert europeiske nasjoner, India og Japan.
Honors andre toppmodell, Honor 7, ble lansert i 2015. I  oktober 2015 annonserte Honor at de ønsket å doble salget og fortjenesten, dermed å nå 5 milliarder i fortjeneste, og å fokusere på India.
George Zhao tjener som global president av Honor-merket, og Eva Wimmers er presidenten over merket i Europa.
Engine

Engine er et amerikansk progressiv metal band.
Bandet ble startet i 1999 og er et sideprosjekt av Fates Warning vokalist Ray Alder.
Pavia (provins)

Økonomi

Det er noe industri rundt Pavia, og det er et gammelt universitetet der. Provinsen er meget fruktbar og landbruket er viktig. Det produseres bl. annet korn, ris og vin.
Hjertetreslekta

Beskrivelse

Den mest kjente arten, hjertetre (Cercidiphyllum japonicum), blir opptil 30 m høy. Storhjertetre (C. magnificum) har større blad, men blir sjelden mer enn 10 m høy. Trærne har to typer skudd, vegetative langskudd, og vegetative eller blomstrende kortskudd. Bladene har stilk og er hjerteformete og håndnervede. De sitter motsatt på kortskuddene og motsatt eller mer sjelden spredt på langskuddene.
Trærne er vindpollinerte og særbu med egne hann- og hunnplanter. Blomstene er samlet i blomsterstander på kortskuddene. Hver blomst har ett høyblad, men blomsterdekke mangler. Hannblomsterstanden er sittende og består av 4 eller flere blomster, men det er vanskelig å skille enkeltblomstene. Hver blomst har som regel 7–13 pollenbærere. Hunnblomsterstanden har en kort stilk og består som regel av 2–6 blomster. Frukten er en belgkapsel med flate, vingede frø.

Fossiler

Fossiler av hjertetrefamilien er kjent tilbake til kritt og paleocen. Hos de eldste fossilene sitter fruktene i klaser. De plasseres ikke i Cercidiphyllum, men i andre slekter, blad i Trochodendroides og frukter i Nyssidium. Begge disse slektene er kjent fra kullforekomstene på Svalbard. Slekta Joffrea fra paleocen i Alberta i Canada er beskrevet fra mer komplett materiale. I en artikkel fra 2017 mener russiske forskere at navnet Nyssidium ikke kan brukes og at fossile frukter i stedet bør regnes til slekta Jenkinsella
I vestlige Nord-Amerika er fossiler av Cercidiphyllum kjent fra tidlig oligocen i Oregon og miocen i Idaho. I Europa er fossile frukter og blad av den nålevende slekta kjent fra tidsrommet tidlig oligocen til pliocen. I Asia er fossiler av Cercidiphyllum kjent fra miocen og midtre pleistocen.
Breiskallen

Breiskallen er et sted i Gjøvik kommune i Oppland. Stedet ligger mellom Raufoss og Hunndalen. Ved folketellingen i 2001 hadde grunnkretsen 203 innbyggere.
Breiskallen har et fotballag som kalles NFK Breiskallen. Breiskallen kraftverk ligger i Hunnselva ved tettstedet.
Vilnius katedral

Plassering

Den ligger i gamlebyen i Vilnius ved Katedralplassen, som er utgangspunktet for Gedimino prospektas som går herfra og til bydelen Žvėrynas med broen over Neris. Katedralen og Katedralplassen inngår i Vilnius slottskompleks.

Historie

Kroningene av storfyrsten av Litauen fant sted innenfor katedralens rammer, og den første kirkebygningen på dette stedet ble oppført av kong Mindaugas I av Litauen i 1251 og han fikk utnevnt en biskop. Men ble etter hans død i 1263 ble det omgjort til et hedensk tempel. Under restaureringen av katedralen, ble det avdekket et alter fra et antatt hedensk tempel og originalgulvet som ble lagt under kong Mindaugas på 1900-tallet ble det avdekket rester av en tidlig kvadratisk kirke med tre skip og massive strebepillarer under dagens strukturer. I tillegg har man også lokalisert restene etter katedralen som ble bygget i 1387.
I sovjetperioden ble bygningen først omgjort til lager. Man begynte å feire messer igjen i 1985, mens bygningen offisielt var et portrettgalleri. I 1989 ble bygningens status som katedral gjenopprettet.

Interiør

Inne i katedralen er den mer enn 40 kunstverk som stammer fra 1500-tallet og fram til 1800-tallet, herunder freskomalerier og malerier i varierende størrelser. Et freskomaleri fra slutten av 1300-tallet, det eldste kjente i Litauen, ble funnet i veggen i et av katedralens underjordiske kapeller.

Gravlagte

I dag er en rekke kjente personer fra Litauens historie gravlagt innenfor katedralens krypter og katakomber, herunder Vytautas den store (1430), hans ektefelle Anna (1418), hans bror Sigismund (Žygimantas) (1440), hans fetter Švitrigaila (1452), den hellige Kasimir (1484), Aleksander Jagiellon (1506), og de to ektefellene til Sigismund II August: Elisabeth av Habsburg (1545) og Barbara Radziwiłł (1551). Hjertet til den polsk-litauiske kongen, Władysław IV Vasa, ble begravet her ved hans død, mens resten av kroppen ble begravet i Wawel-katedralen i Kraków.
Goli otok

Fangeleir

Øya er først og fremst kjent som sted for fangeleirer på 1900-tallet. Under den første verdenskrig sendte Østerrike-Ungarn russiske fanger fra Østfronten til Goli otok.
I 1949 ble hele øya offisielt omgjort til et sikkert fengsel styrt av det sosialistiske Jugoslavia. Fram til 1956, gjennom Informbiro-perioden, ble øya brukt til å fengsle politiske fanger. Disse inkluderte kjente stalinister, men også andre fra kommunistpartiet eller til og med vanlige borgere som ble tiltalt for å vise sympati med Sovjetunionen. 
Fangene måtte utføre tungt arbeid i et steinbrudd, uansett vær. Om sommeren er det 35-40 ºC i området, og om vinteren blåser ofte den iskalde boravinden. De ble ofte utsatt for vold og ydmykelser. 
Etter Josip Broz Tito sitt regime bedret forholdet til Sovjetunionen ble fengselet et provinsfengsel i Sosialistrepublikken Kroatia. På denne tiden ble det brukt til å fengsle nasjonalister, og seinere vanlige kriminelle. 
Fengselet ble stengt i 1988, og siden den gang blir øya bare besøkt av og til av turister eller sauegjetere fra Rab. Ett sted på øya ligger det ett tydelig vrak av en tysk ferge som forliste under den første verdenskrig inne i en bukt. Fergen har ligget der siden. Dette drar også mange turister på den populære båtturen som også går innom Goli otok havn.
Geirr Lystrup

Bakgrunn og arbeid

Geirr Lystrup har gitt ut en rekke visealbum og barneplater, skrevet flere bøker og teaterstykker, de fleste for barn og skrevet musikk for andre. Blant annet har han skrevet tekst til fem album med Per Oddvar Hildre og Det Norske Kammerkor.
Som visesanger har han som regel med seg sitt faste band Godtfolk, og flere av albumene er gitt ut under navnet «Geirr Lystrup og Godfolk». Han har vært med i det nordiske folkemusikkensemblet Kvedar, samarbeidet med Moskva Balalaika Quartet, Henning Sommerro og SKRUK.
Lystrup har samarbeidet om barneplater, med hjelpeorganisasjonen FORUT. Overskuddet har blitt gitt til organisasjonens prosjekter i fattige land. 
I 2008 ble Lystrups tredje barneplate Sangen om Omis utgitt. Den handler om den åtte år gamle barnehjemsgutten Omis fra Katmandu i Nepal. Lystrup var i Nepal i ti dager i januar 2008, traff Omis og skrev sangene etter at han vendte hjem til Norge. Høsten samme år turnerte Lystup i Norge sammen med musikerne Øivind Madsen, Børre Flyen, Olav Torget, Olav Lystrup Thesen, Durgata Khatiwada på  fløyter og gambiske Miki på djembe.
Geirr Lystrup bor i Brumunddal. Han er sønn av prest og billedkunstner Sigmund Lystrup.
Fred maner kirkene til toleranse

Motiv

I et interiør sitter Calvin med en stekt kalv. Til venstre for ham paven med en bolle grøt og to katter på fanget. Ved pavens venstre side sitter Luther og spiller lutt. Ved et ildsted på huk ses  anabaptisten Menno Simons som dypper sitt brød. Til venstre i bildet ses den kvinnelige personifisering av fred med en olivengren i hånden. På veggene henger to bilder: Over skapet til høyre Caritas med sine barn. På bakveggen blir Fred gjennom rettferdighet hjulpet opp på et fotstykke mens Raseri blir fordrevet. Rundt i bildet ses forklarende tekster på vers.

Religiøs toleranse

Denne form for allegoriske fremstillinger var populære på midten av 1600-tallet, og viser at ikke alle fant det nødvendig å velge tilhørighet til en bestemt gruppe. Libertinere og nøytralister, kristne som ikke tilhørte en bestemt kirke, understreket at viktigst av alt var kjærligheten til Kristus og til andre mennesker. Calvin forsøker med venstre hånd å legge en halv appelsin i pavens bolle, mens han med den andre hånden klemmer appelsinsaft over kalven. Appelsinen er her et symbol på båndet mellom kalvinismen og Oranje. Motivet skildrer de religiøse proporsjoner hvor de reformerte var litt mere dominerende enn andre trosretninger, men måtte samtidig avfinne seg med påvirkning fra andre trossamfunn.

Proveniens

Kjøpt i 1968 anonymt i Frankrike av Bosman, Bruxelles. Donert til Rijksmuseum samme år av Bosman og M. Sanders. Utlånt i en årrekke til Museum Catharijneconvent, Utrecht.
Parathyreinae

Utseende

Parathyreinae var små til middelsstore, forholdsvis brede praktbiller, kroppslengden varierer mellom 5,5 og 24 millimeter for de kjente artene. Dekkvingene hadde fine lengdefurer og var trolig ofte flekkete.

Utbredelse i tid og rom

Gruppen er kjent fra Jordas middelalder, fra Jura og Kritt, mellom 165 og 89 millioner år før nåtid. Den er kjent fra én lokalitet i Spania, forøvrig bare fra lokaliteter i  Sentral- og Øst-Asia (Russland, Kasakhstan, Mongolia og Kina).
7. serierunde i GET-ligaen 2013/14

7. serierunde i GET-ligaen 2013/14 startet lørdag 5. oktober 2013 klokken 16 med Rosenborg mot Stavanger Oilers, Sparta Warriors mot Vålerenga og Lørenskog mot Storhamar Dragons. Runden fortsatte med to kamper søndag 6. oktober klokken 17 med Tønsberg Vikings mot Stjernen og Lillehammer mot Frisk Asker
Svartehavsregionen

Svartehavsregionen (tyrkisk Karadeniz Bölgesi) er en av regionene i Tyrkia. Den grenser til Marmararegionen i vest, Sentral-Anatolia i sør, Øst-Anatolia i sørøst, Georgia i nordøst og Svartehavet i nord.
Det bor ca 8,5 millioner innbyggere i regionen, og av dette bor 4,1 millioner i byer og 4,3 millioner i landsbyer. Regionen er derfor den eneste regionen i Tyrkia der det bor flere mennesker på landet enn i byene. Selv om majoriteten er tyrkere, bor det også noen lazere og georgiere i regionen, og i motsetning til de samme etniske gruppene i Georgia (der de er georgisk-ortodokse) er de sunnimuslimer.
Babord

Babord er et fartøys venstre side sett i fartøyets fartsretning. Dette i motsetning til styrbord som er dets høyre side sett i fartsretningen.
Navigasjonslys på fartøyets babord side er rødt.
Ordet babord stammer fra norrønt bak (bakk) og borð (kant). Vikingene styrte sine båter med styreåre (ror) som alltid var festet på styrbord side. Rormannen, som holdt styreåren med begge hender, stod delvis med ryggen mot båtens babord [bak] side.
En seilbåt sies å seile for babords halser når den har vinden inn fra babord.
Miyuki Yanagita

Landslaget

Miyuki Yanagita spilte 91 landskamper for Japans kvinnelandslag. Hun ble tatt ut i Japans tropp til VM i fotball 1999, VM i fotball 2003, Sommer-OL 2004, VM i fotball 2007 og Sommer-OL 2008.
Skjoldbule

En Skjoldbule er en bule av metall i midten av et skjold. Dette er ofte det eneste som finnes igjen av skjoldet i vikinggraver etter nærmere tusen år, og antallet skjoldbuler kan indikere hvor mange skjold som er begravd.
Katedralen i Peel

Katedralen i Peel, offisielt navn er Katedralkirken til sankt Germain (engelsk Cathedral Church of Saint German) eller det eldre navnet Kirk German, er en katedral som er lokalisert i byen Peel på Man. Katedralen er også sognekirken til sognet German som omfattet byen Peel, og kirken ble gjort om til katedral ved Lov av Tynwald i 1980. 
Den opprinnelige katedralen til sankt Germain var på innsiden av murene til festningen Peel Castle på øya St Patrick's Isle rett utenfor havnen av Peel, men denne falt i ruiner på 1700-tallet og ble oppgitt. Grunnen var maktstriden mellom kirken (biskopen) og staten (guvernøren). Katedralen er dedikert den franske helgen sankt Germain av Paris (også kalt for Germanus). Katedralen er også setet for Sodor og Man bispedømme.
Arbeidet på den nye katedralen begynte på 1600-tallet, men ble utsatt og kom egentlig først i gang for alvor i 1879, og ble fullført i 1884. Opp til da var det en annen kirke, Sankt Nicholas’ kapell (Chapel of St Nicholas) i Bishopscourt i sognet Michael (som også var biskopen av Sodor og Mans sete og bolig) som fungerte som såkalt pro-katedral (sognekirke som tjener midlertidig som katedral for et bispedømme).
Katedralen har en domprost og ordenskapittel. Biskopen av Sodor og Man er domprost i embets medfør (ex-officio), og ordenskapittelet består av erkediakonen av Man og fire kanniker som alle er geistlige av sognet. Sogneprest for sognet German er ikke medlem av ordenskapittelet.
Pejman Montazeri

Landslaget

Han ble tatt ut til Fotball-VM 2014 i Brasil .
Han ble tatt ut i Irans tropp til VM i fotball 2018 i Russland.
Trichastylopsis

Utseende

Middelsstore (ca. 10 millimeter), avlange, brunlige trebukker. Kroppen er helt eller delvis kledt med lyse skjell, med noen mørkere. Antennene er tynne og litt lengre enn kroppen. Pronotum har rundede sider uten tenner. Dekkvingene er jevnbrede. Beina har litt klubbeformede lår.

Levevis

Larvene lever i død ved.

Utbredelse

Artene lever i det sørvestlige USA og Mexico.
Dana-pikene

Dana-pikene er en amerikansk bokserie utgitt under forfatternavnet Carolyn Keene. Bøkene ble gitt ut i Norge av Forlagshuset på 1950-tallet. Omslagsillustratør var Sten Nilsen.
Gideon Motorfabrikk

Motorfabrikken A/S Gideon (etablert 1907 i Molde) var en norsk motorfabrikk som produserte motorer på lisens fra den danske bilfabrikanten Rud. Kramper & Jørgensen, som var grunnlagt 1891 i danske Horsens. Firmaet hadde fått bra innpass på det norske motormarkedet med sin «Gideon». Sofus Jørgensen (1869–1956) flyttet med familie til Molde i 1907 og ga navn til Sofus Jørgensens gate. Fabrikken lå på Røysan ved Julsundvegen, helt nede ved fjorden der det var lett å få skipet ut de tunge firetakts glødehode-motorene på 4-5 hk, som blant annet gikk til fiskerflåten. Like ved etablerte man i 1909 filial av Rauma Støperi som lagde motorgods til Gideon.
Ved starten på den første verdenskrig i 1914 hadde man hundre mann i arbeide og filial i Tromsø. Gideon produserte ikke to-taktere, men gjorde fånyttes forsøk på å få til en tre-takter. Konkurs ble åpnet i 1927. I 1931 levertes motor til den nye «Moldefergen» som ble satt inn på ferjesambandet Sølsnes–Åfarnes med plass til omtrent fire biler. På 1930-tallet kom fabrikken i vanskeligheter og Jørgensen forsøkte å få i gang produksjon i Ålesund i stedet, men det lyktes ikke. Fabrikken drev frem til 1939. Etter <t Sofus døde i 1956 drev sønnen Aage en lignende fabrikk.
Aleksandr Alekhin

Verdensmestertittelen

I 1927 vant han verdensmestertittelen fra Capablanca, en stor overraskelse i hele sjakkverdenen. Etter denne seieren var han den dominerende spilleren i lang tid. Han tapte bare 7 av 238 turneringspartier i perioden 1927–1935.
I 1935 tapte han tittelen til Max Euwe, men vant tittelen tilbake i 1937. Han spilte ikke flere tittelkamper og beholdt tittelen frem til sin død.

Åpningsteori

Flere sjakkåpninger og varianter har fått navn etter Alekhin. Alekhins forsvar (1. e4 Nf6) er den viktigste.
John Griffin Carlisle

Karriere i politikken

Carlisle begynte sin karriere som advokat i Covington under John W. Stevenson, før han gikk inn i politikken og delstatens forsamling Kentucky General Assembly. Han ble viseguvernør i Kentucky i perioden 1871 til 1875, og ble siden utnevnt til representantenes hus i 1877 hvor han satt til 1889 (som talsmann av de siste seks årene). Som en ledende Bourbon Democrat kom navnet hans ofte opp i spekulasjoner rundt presidentembetet, men han tapte kampen om presidentkandidaturet på partimøtene både i 1880 og 1884 for henholdsvis Winfield Scott Hancock og Grover Cleveland.
I 1890 ble Carlisle utnevnt til USAs senat da senator James B. Beck avgikk med døden. Han takket for øvrig nei da hans navn igjen skulle bli aktuelt som en mulig presidentkandidat på partimøtet i 1892.

Finansmisister

Året etter forlot han senatet til fordel for stillingen som finansminister tilbudt av president Cleveland. Hans tid som finansminister ble preget av den verste økonomiske krisen i landets historie til da, som utartet med panikken i 1893 (Panic of 1893). Hans synspunkter mot en binding av valutaen i sølv og mot en senkning av tollsatser kostet støtte blant agrare demokrater, og Carlisles politiske karriere sluttet etter hans periode som finansminister.
Han var likevel motstander til demokratenes presidentkandidat William Jennings Bryan under presidentvalget i 1896, og støttet i stedet utbryterpartiet National Democratic Party og deres presidentkandidat John M. Palmer, som i motsetning til Bryan var en sterk tilhenger av gullstandarden.

Etter politikken

Etter perioden som minister flyttet Carlisle til New York, hvor han arbeidet som advokat frem til sin død den 31. juli 1910.
Cartagena (Colombia)

Cartagena er en havneby og provinshovedstad i Bolívar i Colombia. Byen er også kjent under navnene Cartagena de Indias eller La Heroica. Byen har en befolkning på om lag 900 000 innbyggere. Med de omkringliggende områdene er befolkningstallet 1,2 millioner, noe som gjør den til landets femte største storbyområde. Byen ble grunnlagt i 1533 av don Pedro de Heredia, som kalte opp byen etter Cartagena i Spania. Cartagena var et viktig senter for spansk kolonisering av Sør-Amerika, og er i dag fortsatt et viktig økonomisk sentrum samt et populært turistmål.
Cartagenas befestede bydel og fort står på UNESCOs verdensarvliste.
Den norske kickbokseren og profesjonelle bokseren Cecilia Brækhus er født i Cartagena.
2nd Chapter of Acts

The 2nd Chapter of Acts var en kristen vokaltrio og er regnet for pionerer innen kristen pop og rock. Gruppen bestod av søsknene Annie Herring, Nelly Griesen og Matthew Ward. De kjennetegnes særlig på måten de sang på.
2nd Chapter of Acts opptrådte første gang i 1973 og hadde sin største popularitet mellom 1975 og 1980. Gruppen ble oppløst i 1988.
Curaçaos flagg

Curaçaos flagg ble antatt 2. juli 1984, mens øya var en del av De nederlandske Antiller, og forble uforandra da den fikk selvstyre i 2010.
Flagget består av et blått felt med ei vannrett gul stripe nedafor midtlinja og to hvite femtakka stjerner i venstre hjørne. Det blå symboliserer havet og himmelen, som er delt av ei gul stripe som representerer solskinnet på Curaçao. De to stjernene symboliserer hovedøya og den mindre øya Klein Curaçao.
H.C. Andersens Hus

H.C. Andersens Hus i Odense, Danmark er et museum til ære for eventyrdikteren og forfatteren H.C. Andersen.
Man vet ikke sikkert hvor H.C. Andersen ble født, men noen mener at det var i dette huset. Man vet imidlertid at hans barndomshjem ligger i Munkemøllestræde i Odense.
Årboken Anderseniana, som siden 1933 har bidratt til forskningen rundt H.C. Andersen som person, og hans verk, blir utgitt av museet.